《凤山八景》
宋代·王宾

翠岫嘘云暖，青风送雨春。三阳开泰象，万物畅生辰。

既足歌王政，知时颂帝仁。更疑仙雾里，犹有九韶陈。

作者简介：（923—995）宋许州许田人。善骑射。太宗太平兴国初，补东头供奉官、亳州监军。从征太原、范阳。七年，与许昌裔同掌水陆发运两司，储积增羡，号为称职。黎阳当舟车交会，以荐命护黎阳军。召为右羽林大将军，出知扬州兼淮南发运使，徙为通许镇都监。宾事太祖之父弘殷及太祖、太宗殆六十年，最为勤奋。